Θωμάς Χούτας

Ο Θωμάς Χούτας (1939-2017) ήταν Έλληνας δικηγόρος και πολιτικός. Υπηρέτησε ως βουλευτής Αιτωλοακαρνανίας.

 Βιογραφικά στοιχεία 
Γεννήθηκε στην Αμφιλοχία στις 15 Ιουλίου 1939 και ήταν γιος του πρώην βουλευτή και υπουργού, Στυλιανού Χούτα.«Έφυγε» από τη ζωή ο Θωμάς Στ. Χούτας , agrinionews.gr, 27-9-2017.
Υπηρέτησε ως γενικός γραμματέας στο υπουργείο Κοινωνικής Πρόνοιας από τον Μάιο του 1980 έως τον Μάιο του 1981.Έφυγε από τη ζωή ο Θωμάς Στ. Χούτας, sinidisi.gr, 27-9-2017.
Στις εκλογές του 1981 εξελέγη πρώτος επιλαχών βουλευτής Αιτωλοακαρνανίας με τη Νέα Δημοκρατία, καταλαμβάνοντας την έδρα του Χριστόφορου Στράτου έπειτα από τον αδόκητο θάνατο του τελευταίου, τον Απρίλιο του 1982.Κοινοβουλευτική θητεία Χριστόφορου Στράτου, από την ιστοσελίδα της Βουλής των Ελλήνων. Επανεξελέγη βουλευτής Αιτωλίας και Ακαρνανίας με την Νέα Δημοκρατία στις εκλογές του 1985, όμως έπειτα από επαναληπτική καταμέτρηση των ψήφων η ΝΔ έχασε μία έδρα από το ΠΑΣΟΚ και βουλευτής εξελέγη στη θέση του Χούτα ο Αθανάσιος Δημητρακόπουλος.

Το 2007 στήριξε στις εκλογές την Δημοκρατική Αναγέννηση του Στέλιου Παπαθεμελή και το 2012 πολιτεύτηκε με το κόμμα Ανεξάρτητοι Έλληνες στην Αιτωλοακαρνανία, χωρίς επιτυχία. Τιμής ένεκεν, ο Θωμάς Χούτας, με τους «Ανεξάρτητους Ελληνες»,katoynanews 12-4-2012.

Πέθανε στο νοσοκομείο "Ερυθρός Σταυρός" στην Αθήνα στις 26 Σεπτεμβρίου 2017 και κηδεύτηκε από τον ιερό ναό Αγίου Νικολάου στο Μαρούσι. Η ταφή του έγινε στις 29 Σεπτεμβρίου στην Αμφιλοχία.

Πηγές

Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Νέα Δημοκρατία